**Veliko slovo – ponavljanje i vježbanje**

Prisjeti se što smo već zapisali i naučili:

Veliko početno slovo

POČETAK REČENICE
Pas glasno laje.

IME, PREZIME, NADIMAK

Ivana, Horvat, Bubi

NASELJENA MJESTA – sve riječi osim u, na, i

Jakovlje, Zagreb, Slavonski Brod, Kraljev Vrh, Biograd na Moru

ULICE I TRGOVI – samo prva riječ (i imena ljudi)

Ulica pjesnika, Toplička ulica, Ulica Stjepana Radića, Ulica kralja Tomislava

Trg bana Josipa Jelačića, Cvjetni trg, Trg svetoga Marka

Riješi zadatke. Piši u pisanku. Pazi na veliko slovo. Zadaću pošalji na pregled.

1. Napiši pisanim slovima imena naseljenih mjesta.

ZAGREB

NOVI VINODOLSKI

SEVERIN NA KUPI

OSIJEK

KRALJEV VRH

1. Prepiši rečenice pisanim slovima.

ANA STANUJE U ULICI IVANE BRLIĆ-MAŽURANIĆ.

U KUMIČIĆEVOJ ULICI STANUJE DJEVOJČICA MARIJA.

LEA IMA KUĆU NA TRGU CVIJEĆA.

ČESTO SE SASTANU NA FRANKOPANSKOM TRGU.

LIJEPO I DOBRO: U nedjelju je Majčin dan. Izradi cvijet za mamu. Svoj rad poslikaj i pošalji za naš virtualni pano.

U sredini cvijeta su krugovi. U jedan krug upiši lijepe riječi koje opisuju tvoju mamu. U drugi krug upiši čestitku za Majčin dan. Tako će mama s obje strane cvijeta čitati tvoje lijepe misli.

<https://www.youtube.com/watch?v=rrKQZcSm_1g>

Možeš izraditi i drugačiji cvijet i čestitku, kakav je tebi ljepši i draži.

Važno je da mamu lijepo iznenadiš, razveseliš, zaželiš joj nešto lijepo i budeš joj dobar/dobra!